*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Μαΐου 1982

περί διαπιστώσεως ότι η εισαγωγή της συσκευής με την ονομασία «Hewlett-Packard - Gas Chromatograph, model 5880 A» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/374/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε από τον κανονισμό (ΕΟΚ) αριθ. 1027/79 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

ότι η ιταλική κυβέρνηση, με επιστολή της της 17ης Νοεμβρίου 1981 ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Hewlett -Packard - Gas Chromatograph, model 5880 A», που παραγγέλθηκε τον Ιανουάριο 1980 και που προορίζεται να χρησιμοποιηθεί για τη μελέτη των μηχανισμών των οργανικών αντιδράσεων, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών μελών, συνήλθε στις 19 Απριλίου 1982, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένας χρωματογράφος· ότι, αν και σήμερα αυτή η συσκευή δεν μπορεί πλέον να θεωρηθεί ως επιστημονική, έπρεπε ακόμη να θεωρείται σαν τέτοια την ημερομηνία της παραγγελίας, λόγω των αντικειμενικών τεχνικών χαρακτηριστικών της, όπως επίσης και της χρήσης που γινόταν της εν λόγω συσκευής· ότι, εξάλλου, στην ημερομηνία αυτή οι συσκευές αυτού του είδους χρησίμευαν κυρίως για την άσκηση επιστημονικών δραστηριοτήτων·

ότι, εν τούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατεσκευάζονται στην Κοινότητα την ημερομηνία της παραγγελίας· ότι τέτοιες είναι, ειδικότερα, η συσκευή «5880 Α» που κατασκευάζεται από την εταιρεία, Hewlett-Packard GmbH, Postfach 1280, D-7517 Waldbronn 2, η συσκευή «GC System 8200», που κατασκευάζεται από την εταιρεία Kipp Analytica, Phileas Foggstraat 24, D-7800 AP Emmen, οι συσκευές «429» και «430» που κατασκευάζονται από την εταιρεία Packard Becker BV, Vulcanusweg 259, NL-Delft, η συσκευή «Serie 130» που κατασκευάζεται από την εταιρεία Intersmat, BP 25, F-77181 Courtry, η συσκεή «Serie 3000» που κατασκευάζεται από την εταιρεία Girdel, 51, rue de Verdum, F-92150 Suresnes, η συσκευή «R 1010» που κατασκευάζεται από την εταιρεία Ribermag SA, 48, Quai du Halage, F-92500 Rueil Malmaison και η συσκευή «Series 304» που κατασκευάζεται από την εταιρεία Pye Unicam Ltd, York Street, UK-Cambridge CB1 2PX,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η εισαγωγή της συσκευής με την ονομασία «Hewlett-Packard - Gas Chromatograph, model 5880 A», που αποτελεί το αντικείμενο της αιτήσεως της 17ης Νοεμβρίου 1981, της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 19 Μαΐου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 134 της 31. 5. 1979, σ. 1.

(3) ΕΕ αριθ. L 318 της 13. 12. 1979, σ. 32.